Рәсәй вуздарында башлыса юғары ҡатлам вәкилдәре белем ала ; 1913 й. уларҙа 12 башҡорт уҡый . РСФСР ХКС-ының “ РСФСР юғары уҡыу йорттарына ҡабул итеү ҡағиҙәләре тураһында ” декреты ( 1918 й. авг . ) сығыу менән 16 йәше тулған уҡырға инергә теләүселәрҙең бөтәһе лә алына башлай ; эшселәр һәм крәҫтиәндәр өҫтөнлөклө хоҡуҡҡа эйә була , мәктәпте тамамлау тураһында документ күрһәтеү талап ителмәй һәм уҡыу өсөн түләү бөтөрөлә .